Pielikums

Jelgavas novada domes 2021.gada 28.aprīļa lēmumam

(protokols Nr.7, 47.§)

**Konkursa “Lepni par Jelgavas novadu”**

**NOLIKUMS**

1. **Vispārīgie noteikumi**
   1. Nolikums nosaka Jelgavas novada pašvaldības (turpmāk - pašvaldība) konkursa “Lepni par Jelgavas novadu” kārtību (turpmāk-Nolikums).
   2. Konkursa nolikumu un tā vērtēšanas komisiju 5 (piecu) cilvēku sastāvā apstiprina Jelgavas novada dome.
   3. Konkursa mērķis ir veicināt tūrismu Jelgavas novadā, tā tēla atpazīstamību un kultūrvēsturiskā mantojuma popularizēšanu visplašākajā nozīmē, tajā skaitā amatnieku un mājražotāju saražotās produkcijas popularizēšanu. Popularizēt Jelgavas novada tūrisma maršrutus un objektus, kā arī noteikt vienu konkursa kritērijiem atbilstošāko saimnieciskās darbības veicēju, kurš saņems lietošanā mobilo tirdzniecības treileri Nolikumā noteikto mērķu sasniegšanai un saražotās produkcijas vai pakalpojuma realizēšanai.
   4. Konkursa rezultātā tiks noteikts viens konkursa kritērijiem atbilstošākais saimnieciskās darbības veicējs (turpmāk – uzņēmējs), ar kuru pašvaldība slēgs līgumu par tūrisma informācijas (bukletu) izplatīšanu un saimnieciskās darbības veikšanu mobilajā tirdzniecības un tūrisma informācijas treilerī.
   5. Sākotnējā projekta realizācijas laikā mobilā tirdzniecības un tūrisma informācijas treilera izvietošana paredzēta Lietuvas ielā 28, Elejā, degvielas uzpildes stacijas “Astarte” teritorijā.
   6. Pretendenti iesniedz pieteikumus (1.pielikums) līdz norādītajam termiņam un vērtēšanas komisija izvērtē pretendentu pieteikumus.
   7. Konkursa rīkotājs paziņojumu par konkursa uzsākšanu publicē pašvaldības mājas lapā [www.jelgavasnovads.lv](http://www.jelgavasnovads.lv) un pašvaldības sociālā tīkla Facebook kontā.
   8. Ar konkursa nolikumu var iepazīties:
      1. Pašvaldības mājas lapā [www.jelgavasnovads.lv](http://www.jelgavasnovads.lv) , sadaļā Uzņēmējdarbība, konkursi;
      2. nosūtot pieprasījumu uz e-pasta adresi: [sanita.smirnova@jelgavasnovads.lv](mailto:sanita.smirnova@jelgavasnovads.lv), lai saņemtu nolikumu elektroniski.
2. **Pretendentam noteiktās prasības**
   1. Konkursa pieteikumu var iesniegt fiziska persona – ne jaunāka par 18 gadiem, kura nodibinājusi un reģistrējusi komercdarbību Komercreģistrā un uzsākusi saimniecisko darbību Jelgavas novada teritorijā, vai arī persona, kura konkursa uzvaras gadījumā 30 dienu laikā apņemas reģistrēt komercdarbību Komercreģistrā.
   2. Konkursa pieteikumu var iesniegt uzņēmēji, kas atbilst šādiem kritērijiem:
      1. Uzņēmums reģistrēts Latvijas Republikas Uzņēmuma reģistrā ar juridisko adresi Jelgavas novadā un savu faktisko darbību veic Jelgavas novada teritorijā;
      2. Uzņēmējs pirms pārtikas preču pārdošanas nodrošina pārtikas apriti reglamentējošo normatīvo aktu prasību izpildi.
      3. Uzņēmējs nodrošina ielu tirdzniecībā izmantojamo speciālo iekārtu atbilstību normatīvo aktu prasībām.
      4. Latvijas Republikā spēkā esošo tirdzniecību reglamentējošo normatīvo aktu ievērošanu.
      5. Uzņēmējs ir atbildīgs par Jelgavas novada pašvaldības 2014.gada 26.februāra Saistošo noteikumu Nr. 5 „Par tirdzniecību publiskās vietās tirdzniecības nodevu un tirgus statusa piešķiršanas kārtību Jelgavas novadā“, nodevas samaksu atbilstoši Jelgavas novada pašvaldības 2019.gada 25.septembrī Saistošo noteikumu Nr.7 „Par pašvaldības nodevām Jelgavas novadā“.
      6. Tirgojamā produkcija ir ražota Jelgavas novada administratīvajā teritorijā.
      7. Nodrošināt mobilā tirdzniecības un tūrisma treilera darbošanos ievērojot tā darbības grafiku (piecas dienas nedēļā, iekļaujot 8 stundu darba laiku)
      8. Nodrošināt mobilā tirdzniecības un tūrisma treilera darbošanos tūrisma sezonā no 1.maija līdz 1.oktobrim.
      9. Darbiniekam, kurš veiks tirdzniecību mobilajā tirdzniecības un tūrisma informācijas treilerī obligātas latviešu un angļu valodas zināšanas (papildus valodu zināšanas tiks uzskatītās par priekšrocību).
      10. Zināšanas par Jelgavas novada vēsturi, ģeogrāfiju un kultūrvēsturi.
      11. Tūrisma informācijas apgūšana un (bukletu) izvietošana mobilajā tirdzniecības un tūrisma informācijas treilerī.
      12. Tirgojot un pasniedzot tūrisma informāciju valkāt darba apģērbu – kurš popularizē un veicina Jelgavas novada atpazīstamību.

2.3. Konkursā nevar piedalīties pretendenti:

2.3.1. kas tiek likvidēti, pasludināti par maksātnespējīgiem, uzsākts un/vai apstiprināts tiesiskās aizsardzības process, to saimnieciskā darbība ir apturēta vai pārtraukta, vai ir uzsākta bankrota procedūra;

2.3.2. kuriem pastāv nodokļu un citu valsts vai pašvaldības noteikto obligāto maksājumu parāds uz pieteikuma iesniegšanas brīdi dalībai konkursā;

2.3.3. pret kuriem ir tikuši piemēroti un stājušies spēkā Krimināllikumā noteiktie piespiedu ietekmēšanas līdzekļi.

2.4. Konkursa pieteikumu nevar iesniegt pretendents, kas savu darbību plāno veikt:

2.4.1. alkoholisko dzērienu ražošanas un tirdzniecības nozarē;

2.4.2. tabakas izstrādājumu ražošanas un tirdzniecības nozarē;

2.4.3. azartspēļu vai derību nozarē;

2.4.4. ar finanšu un apdrošināšanas pakalpojumiem saistītā nozarē.

2.4.5. nozarē, kas saistīta ar šaujamieročiem, munīciju, radioaktīvām un ķīmiskām vielām un citu līdzīga rakstura uzņēmējdarbības veidu, saskaņā ar Ministru Kabineta noteikumiem Nr. 440 ”Noteikumi par tirdzniecības veidiem, kas saskaņojami ar pašvaldību, un tirdzniecības organizēšanas kārtību” 8.punkta 8.3. apakšpunktu.

2.5. Viena fiziska persona vai uzņēmums drīkst iesniegt vienu konkursa pieteikumu.

**3.Pašvaldības pienākumi un tiesības**

3.1.Nodrošināt mobilo tirdzniecības un tūrisma informācijas treileri ar tūrisma bukletiem, brošūrām un citu tūrisma jomu popularizējošu informāciju.

3.2.Konkursa uzvarētājam nodrošināt tūrisma apmācības.

3.3.Nodrošināt mobilajā tirdzniecības un tūrisma informācijas treilerī strādājošajiem darba apģērbu- kurš popularizē un veicina Jelgavas novada atpazīstamību.

3.4. Pašvaldība patur tiesības līguma darbības laikā veikt pārbaudes mobilā tirdzniecības un tūrisma treilera saņēmēja darbības vietā, lai pārliecinātos par uzņēmējdarbības norisi.

3.5.Pēc uzvaras konkursā, ja Pašvaldība konstatē, ka uzņēmējs nedarbojas atbilstoši konkursa mērķim un normatīvajiem aktiem, Pašvaldība patur tiesības 3 dienu laikā līgumu lauzt.

**4.Konkursa pieteikumu iesniegšanas kārtība**

4.1. Pieteikumus dalībai konkursā (turpmāk – pieteikums) (1.pielikums) pretendents var iesniegt parakstītu ar drošu elektronisku parakstu, nosūtot uz e-pasta adresi: [sanita.smirnova@jelgavasnovads.lv](mailto:sanita.smirnova@jelgavasnovads.lv) , vai nosūtot pa pastu vai personīgi iesniedzot Jelgavas novada pašvaldībā, Pasta ielā 37, Jelgavā, LV-3002, no **2021.gada 5.maija līdz 19.maijam**. Ja pieteikumu sūta pa pastu vai iesniedz personīgi, tad pieteikuma elektroniska kopija jānosūta arī uz e-pasta adresi: [sanita.smirnova@jelgavasnovads.lv](mailto:sanita.smirnova@jelgavasnovads.lv) Pretendents ir atbildīgs par pieteikuma savlaicīgu iesniegšanu šajā punktā noteiktajā termiņā. Pieteikumi, kuri iesniegtas pēc minētā datuma, netiks vērtēti.

* 1. Pieteikums jāsagatavo latviešu valodā.
  2. Ja pieteikums tiek iesniegts drukātā formātā, tam jābūt slēgtā aploksnē ar šādu norādi: **konkursam “Lepni par Jelgavas novadu”**, pretendenta vārds, uzvārds, adrese un kontaktinformācija.
  3. Pretendenta iesniegtais pieteikums ir apliecinājums tam, ka pretendents ir iepazinies ar šo nolikumu, ievēros to pilnībā un uzņemas atbildību par šajā nolikumā minēto noteikumu neizpildi.
  4. Pretendents ir tiesīgs pirms pieteikuma iesniegšanas termiņa beigām grozīt vai atsaukt iesniegto pieteikumu, uz e-pasta adresi [sanita.smirnova@jelgavasnovads.lv](mailto:sanita.smirnova@jelgavasnovads.lv) nosūtot rakstveida informāciju.
  5. Pretendents ir atbildīgs par pieteikumā ietvertās informācijas patiesumu, kā arī piekrīt datu informācijas apstrādei.

**5.Konkursa pieteikumu vērtēšana un rezultātu pasludināšana**

* 1. Vērtēšanas komisija, iepazinusies ar iesniegtiem pieteikumiem,(1.kārtas vērtējums) nosaka laiku, kad pretendenti klātienē vai attālināti sniedz savas uzņēmējdarbības prezentācijas un atbildes uz konkursa komisijas uzdotajiem jautājumiem (2 kārtas vērtējums). Par prezentēšanas laiku katram pieteikuma iesniedzējam tiek paziņots individuāli.
  2. Pieteikumus vērtē katrs komisijas loceklis atsevišķi, katram pretendentam piešķirot punktus pēc nolikuma 6. punktā norādītajiem kritērijiem. Lēmums par pozitīvu rezultātu tiek piešķirts, saskaitot visu vērtēšanas komisijas locekļu punktus.
  3. Vērtēšanas komisija ir lemttiesīga, ja tās darbā piedalās ne mazāk kā 3 komisijas locekļi.
  4. Konkursa vērtēšanas komisija iepazīstas, izvērtē un lēmumu par konkursa rezultātiem pieņem ne vēlāk kā 10 (desmit) darba dienu laikā pēc konkursa pieteikumu iesniegšanas termiņa beigām. Lēmumu paziņo ne vēlāk kā 5 (piecu) darba dienu laikā no rezultātu apstiprināšanas brīža.
  5. Konkursa vērtēšanas komisijas lēmums par konkursa rezultātiem tiek:
     1. publicēts pašvaldības mājas lapā [www.jelgavasnovads.lv](http://www.jelgavasnovads.lv) un Jelgavas novada informatīvajā izdevumā “Jelgavas novada ziņas”;
     2. rakstiski paziņots visiem konkursa dalībniekiem nosūtot paziņojumu uz konkursa pieteikumā norādīto kontaktadresi.

1. **Vērtēšanas kritēriji**
   1. Iesniegtos pieteikumus vērtē pēc šādiem kritērijiem:

|  |  |  |
| --- | --- | --- |
| **Nr.** | **Kritērijs** | **Punktu skaits** |
| 1. | **Piedāvātās produkcijas kvalitāte un daudzveidība, nolikumā noteikto mērķu sasniegšanai** *(1-5 punkti-neatbilst mērķim) (5-10 punkti-daļēji atbilst mērķim) (10-15 punkti-atbilst mērķim) (15-20 punkti- pilnībā atbilst mērķim)* | 20 |
| 2. | **Līdz šim veiktās mārketinga aktivitātes savas produkcijas virzīšanai tirgū (redzējums, izklāsts)** *(1-5 punkti- vājas aktivitātes) (5-10 punkti- pietiekamas aktivitātes) (10-15 punkti- pietiekami labas aktivitātes) (15-20 punkti- ļoti labas aktivitātes)* | 20 |
| 3. | **Plānoto realizējamo produktu īss apraksts** *(1-5 punkti- vājš produktu apraksts) (5-10 punkti- pietiekams produktu apraksts) (10-15 punkti pietiekami labs produktu apraksts) (15-20 punkti- ļoti labs produktu apraksts)* | 20 |
| 4. | **Zināšanas par novada tūrisma piedāvājumu** *(1-5 punkti- vājas zināšanas)(5-10 punkti- vidējas zināšanas) (10-15 punkti-daļēji labas zināšanas) (15-20 punkti-ļoti labas zināšanas)*  ***(2 kārtas vērtējums)*** | 20 |
| 5. | Piedāvātā pakalpojuma prezentācija 10-15 min. ***(2 kārtas vērtējums)*** | 20 |
|  | **Kopā:** | **100** |

* 1. Konkursa uzvarētājs tiek noteikts, atbilstoši 5 komisijas locekļu kopvērtējuma iegūtajam punktu skaitam.

1. **Mobilā tirdzniecības un tūrisma treilera izmantošanas piešķiršanas kārtība**
   1. 10 (desmit) darba dienu laikā pēc uzvarētāja noskaidrošanas Pašvaldība noslēdz ar konkursa uzvarētāju līgumu.
   2. Konkursa uzvarētājam ir pienākums uzsākt savu produktu tirdzniecību ne vēlāk kā 30 dienu laikā no līguma noslēgšanas dienas.
   3. Konkursa rīkotājs patur tiesības neslēgt līgumu par mobilā tirdzniecības un tūrisma treilera izmantošanu, ja konkursa uzvarētājs līdz noteiktā termiņa beigām nav noslēdzis līgumu ar Pašvaldību.
2. **Kontroles mehānisms**
   1. Konkursa uzvarētājs tiek uzraudzīts un darbība sekmīgi jānodrošina vismaz 2 gadus (tūrisma sezonas) no līguma noslēgšanas brīža.

Jelgavas novada domes priekšsēdētājs Z.Caune

1.pielikums

Konkursa

**„Lepni par Jelgavas novadu”**

nolikumam

**PIETEIKUMA veidlapa**

|  |  |
| --- | --- |
| **PIETEIKUMA IESNIEDZĒJS** | |
| Vārds, Uzvārds/Uzņēmuma nosaukums |  |
| Personas kods/Reģ.Nr. |  |
| Deklarētās dzīvesvietas adrese/ Uzņēmuma juridiskā adrese |  |
| Faktiskās dzīvesvietas adrese/ Uzņēmuma faktiskā adrese |  |
| Tālrunis |  |
| E-pasts |  |
| Mājas lapa vai Facebook konts |  |

|  |  |
| --- | --- |
| **Komersanta veids** | |
| Sabiedrība ar ierobežotu atbildību |  |
| Individuālais komersants |  |
| Cits (norādīt) |  |

|  |
| --- |
| Vārds, uzvārds  Datums Paraksts |

1.pielikums

Konkursa

**„Lepni par Jelgavas novadu”**

nolikumam

**UZŅĒMUMA- PRODUKCIJAS/PAKALPOJUMA APRAKSTS**

*(Ne vairāk kā* ***5*** *lapas)*

|  |
| --- |
| **1. ĪSS PAREDZĒTĀS UZŅĒMĒJDARBĪBAS APRAKSTS** *(Uzņēmuma nosaukums, uzņēmējdarbības forma, darbības sfēra)* |
|  |

|  |
| --- |
| **2. LĪDZ ŠIM VEIKTĀS MĀRKETINGA AKTIVITĀTES** *(izklāsts, redzējums***)** *(20 punkti)* |
|  |
|  |

|  |
| --- |
| **3. PLĀNOTO REALIZĒJAMO PRODUKTU ĪSS APRAKSTS** *(20 punkti)* |
|  |
|  |

|  |
| --- |
| **4.CITA JŪSUPRĀT BŪTISKA INFORMĀCIJA** |
|  |
|  |